
Gratis 


Demokrati 


egeringens ghettoudspil er næppe 

gået hen over hovedet på ret man- 

ge, sådan som der er blevet taget 
tilløb til det, indtil det nu endelig er ud- 
basuneret: Et Danmark uden parallel- 
samfund. Jeg må for en gangs skyld er- 
klære mig rørende enig med Løkke og 
hans slæng. Det kriller i fingrene på mig 
for endelig at kunne gøre op med den 
minoritet som for alvor skiller sig ud, og 
for hvem de vilkår som alle vi andre lev- 
er under blot er et fjernt ekko: De rige. 
Hvem forestiller sig ikke med forvent- 
ningsfyldt glæde dagen, hvor bulldozer- 
ne vil pløje sig igennem Strandvejens 
flødeskumsvillaer, mens den ene dyre- 
bare bil efter den anden knuses hensyns- 
løst under larvefødderne? Og hvorfor ik- 
ke, for blot at komme med nogle nærlig- 
gende eksempler, indføre forhøjede straf- 
zoner på SKATs kontorer eller på Danske 
Banks direktionsgange? Det kunne lige 
passe at de svin, som blandt meget andet 
dækker over den russiske elites korrupte 
pengestrømme, fik lov at smage på lidt af 
deres egen medicin. 

Men spøg til side, så ville det være helt 
forfejlet, og decideret samfundsfarligt. 
Formålet med regeringens ghettoplaner 
er selvfølgelig ikke at få fat på virkelige 
forbrydere, men at føre intensiveret krig 
mod de ekskluderede og udelukkede — en 
yderst ærværdig og samfundspåkrævet 
opgave som enhver hersker må bære på 
sine skuldre. 

Ghettoplanen indeholder, blandt andet, 
en målsætning om at ghettoerne skal væ- 
re borte i år 2030. Med en lille smule per- 
spektiv på politik forstår man ligegyldig- 
heden ved denne målsætning. For at be- 
vare samfundet som det er, inddelt i de 
som har adgang til magt og penge og de 
som ikke har det, behøver politikerne 
konstant at udpege interne fjender. For- 


svinder de udsatte bo- 
ligområder som vi 
kender dem i dag, vil 
magthaverne udvælge 
sig en ny fjende fra de 
laveste samfundslag. 
(Der er hurtig udskift- 
ning på denne scene, i 
sommeren 2017 var de 
udenlandske tiggere 
hovedpersonerne, om- 
end i mindre skala.) Spændingerne som 
opstår som konsekvens af den ulige og 
uretfærdige adgang til et tilfredsstil- 
lende liv er uløselige så længe dette sam- 
fund består, og de holdes i skak ved at 
trampe på dem som er længst nede i 
hierarkiet. 

Foran et tiltag som dette — som desud- 
en er helt i tråd med udviklingen i Euro- 
pa i almenhed — er der intet mere fristen- 
de end at råbe vagt i gevær over for fas- 
cisme, men at kalde det samfund som er 
ved at udvikle sig for fascisme er men- 
ingsløst og utidssvarende. Vi kan drage 
nogle paralleller til den historiske fascis- 
me, ja, men der er tydeligvis ikke tale om 
samme sag. At kalde vor nuværende sit- 
uation for fascisme er at miste det over- 
blik som kan gøre os i stand til at gøre 
modstand på en meningsfyldt måde. Det 
er langt fra fascisterne som er hovedan- 
svarlige for den udvikling som vi ser lige 
nu, det er demokraterne. Lad os nu end- 
elig kalde dem ved deres rette navn. El- 
lers tilføjer vi blot mere forvirring til 
handlingslammelsen overfor dette sam- 
fundsmæssige monstrum. 

Hvor de fascistiske samfund styredes 
af ideologi, de var ideale samfund, er det 
modsatte tilfældet i dag. Vort samfund 
styres alene af nødvendigheder, som led- 
er fra det ene til det andet i en forblænd- 
et rus som til og med lader til at overras- 


ke dem som i en jævn strøm af forslag til 
forværrelser driver denne udvikling: Po- 
litikerne. Se blot på Socialdemokraternes 
forbløffede ansigter. Det er ingen idé som 
leder dette samfunds forbrydelser, men 
alene en uendelig række af pludseligt op- 
ståede nødvendige tiltag. Vort samfund 
er som en krop der danser uden idéens 
vinger på sin ryg. 

Jeg har ikke noget positivt eller prog- 
ressivt projekt at foreslå, stillet overfor 
denne virkelighed. Jeg har mindst af alle 
lyst til at udbasunere dommedagsprofe- 
tier, men det er svært at hævde andet end 
at vi går mod tider hvor idéer om selv- 
organisering, værdighed og retfærdighed 
har meget trange kår. Anarkismen, og i 
endnu mindre grad antifascismen, set 
som politik og deltagelse, er ingen løs- 
ning, men anarkiets frihedslængsel og 
individualisme kan måske være en inspi- 
ration for nogle af os, som den har været 
det for mig. Med tomme hænder, uden 
noget flag at vifte med, konstaterer jeg 
endnu engang at ødelæggelsen er det en- 
este som har potentiale til at slå hul på 
denne virkelighed, dette forbryderiske 
fællesskab, og lade noget andet skinne 
igennem; såsom et værdigt og menings- 
fyldt liv uden tvang og undertrykkelse. 
Er det stadigvæk for meget at længes 
efter? & 


Ingen leder 


Rusland bliver anarkister og antifas- 

cister netop nu forfulgt, arresteret og 

tortureret af Putins efterretningstjen- 
ester. I den forbindelse har vi til dette 
nummer af Orkanen interviewet en anti- 
fascist fra Rusland. Kammeraten fortæl- 
ler blandt andet om den tortur som de 
arresterede er blevet udsat for, om situat- 
ionen i Rusland, og om solidariteten med 
de arresterede. Den 10. marts kl. 14.00 
vil der blive afholdt en solidaritets- 
manifestation ved den russiske 
ambassade i København. 

Den 1. marts demonstreredes der end- 
nu en gang for fristeder på Københavns 
gader. Når de første følelser af indfriede 
eller skuffede forventninger har lagt sig 
er det vigtigt at lidt endnu beskæftige sig 
med denne årlige begivenhed. Var den en 
succes? Eller en fiasko? Målt på hvilke 
parametre, og er disse parametre forene- 
lige med et anarkistisk oprør? Der var 
uden tvivl både gode og dårlige sider ved 
årets demonstration. Hvordan beholder 
vi kampgejsten samtidig med at vi kriti- 
serer og forandrer de ting som var fejl- 
slagne? En livlig diskussion om mål og 
midler er nødvendig for at aldrig stivne i 
ligegyldige gentagelser af gamle fejl- 
tagelser. 

I dette nummer kan du derudover læse 
om mulighederne for en destruktiv 
queer- og anarkafeminstisk kamp; om 
fængselsbetjentenes uvilje mod kamera- 
overvågning; et bidrag til diskussionen 
om visse personer med tilknytning til 
ABC KBH; samt lidt af et scoop: Et post 
mortem brev fra selveste Prins Henrik. 

Vores e-mail var på grund af en fejl 
nede i nogle dage i slutningen af februar. 
Hvis du skrev til os og ikke fik svar, så er 
det fordi vi ikke har fået din mail. Send 
den igen! & 

orkan 


Repression i Rusland: Et interview 


er og antifascister fra Skt. Peters- 

borg og Penza i Rusland blevet arre- 
steret af FSB, en af de mange russiske ef- 
terretningstjenester og arvtager til Sov- 
jetunionens berygtede KGB. De er ankla- 
get for at være medlemmer af en terror- 
organisation, frit opfundet til lejligheden 
af politiet. De arresterede er blevet udsat 
for meget voldsom tortur for at få dem til 
at underskrive falske ”tilståelser”. Tortur- 
en har blandt andet bestået i tæsk og 
gentagen brug af strømpistoler. De arre- 
sterede har i timelange forhør fået elek- 
triske stød og tæsk hver gang de har 
svaret forkert” eller været for længe om 
at svare på efterretningsagenternes 
spørgsmål. Flere af de torturerede aktivi- 
ster har fortalt om hvordan deres helbred 
blev testet inden torturen gik i gang — 
for at se hvor meget de ville kunne holde 
til. 

Først efter flere uger fik de arresterede 
kontakt til omverdenen, og deres advo- 
kater kunne dokumentere skaderne på 
deres kroppe. Flere af de anklagede hav- 
de mange mærker efter strømpistoler. De 
fortalte også om hvordan de er blevet 
hængt op i fødderne og har fået ind- 
sprøjtninger med ukendte substanser, og 
blevet flyttet omkring med sorte poser 
trukket ned over hovedet. Torturen fort- 
sætter dag efter dag for at tvinge nye '”til- 
ståelser” frem. I forbindelse med sagen 
har politiet desuden plantet våben i nog- 
le af de arresteredes biler. De anklager 
som fremføres mod de arresterede kan 
give op til 20 års fængsel. 

Følgende er et interview med en akti- 


: . iden efteråret 2017 er seks anarkist- 


vist og antifascist fra Rusland som Orka- 
nen fik mulighed for at tale med. 


Vil du fortælle lidt om dig selv og din 
baggrund? 

Jeg har været aktiv i den antifascistiske 
bevægelse i mere end 10 år. Jeg kender 
alle de arresterede, og jeg ved at anklag- 
erne mod dem er opdigtede. 

Vil du give os en hurtig skitse af situati- 
onen i Rusland lige nu? 

Den politiske repression høster mange 
ofre. Lovene mod ekstremisme bruges 
mod alt og alle. Der skal ikke mere til 
end at lægge en sang eller en vittighed 
op på de sociale medier. Hvert år er der 
30-40 sager hvor folk ryger i fængsel for 
”ekstremisme på de sociale medier”. Så- 
danne sager kan give op til fem års 
fængsel. Den 18. marts er der præsident- 
valg. Derfor har FSB skruet lidt ned for 
den igangværende repression mod anar- 
kister og antifascister, men jeg er sikker 
på at vi efter valget vil se flere anholdel- 
ser og mere tortur. 

Hvorfor tror du at disse anholdelser sker 
netop nu? 

Fordi FSB er nødt til at finde nogle ”ter- 
rorister” for at fortsat modtage penge fra 
regeringen. Disse aktivister udgjorde 
ingen særlig fare, og der er ingen aktive 
sociale bevægelser som ligger til grund 
for repressionen. Det handler udelukken- 
de om at FSB-agenterne skal have nye 
medaljer og flere penge. 

Hvordan håndterer den anarkistiske/ 
antifascistiske bevægelse i Rusland denne 
repression? 

Der har været solidaritetsaktioner i 


mange byer. Det har øjeblikkelig ledt til 
flere retssager mod de som handlede 
solidarisk. I nogle byer blev aktivisterne 
tæsket af politiet. Vores største problem 
er at vi mangler penge til at støtte de an- 
holdte. Som det ser ud nu mangler vi al- 
lerede 15.000 € (omkring 111.700 DKK) til 
advokater og lægehjælp. Det er en fuld- 
stændig uvirkelig sum i Rusland. Om- 
kostninger til mad og lignende er vi dog i 
stand til at dække. 

Får rapporterne om tortur nogen op- 
mærksomhed i det russiske samfund som 
helhed? Og er der nogen støtte til de anar- 
kister og antifascister som forfølges med 
fabrikerede anklager? 

Ja. For det russiske samfund er disse 
sager et signal til alle om at holde kæft 
og aldrig spekulere på noget der har med 
politik at gøre. Repressionen i Rusland 
virker på den måde at politiet forfølger 
enkelte personer fra alle samfunds- 
grupper, til skræk og advarsel for alle 
andre. Hvad angår støtte så kommer den 
kun fra nogle få menneskerettigheds- 
organisationer og nogle uafhængige 
journalister som dækker sagerne. I Rus- 
land tænker næsten alle kun på at redde 
sin egen røv. 

Har der været lignende sager tidligere, 
eller er denne repression ny for jer? 

Det er første gang i omkring 15 år at 
der er en terrorismesag mod antifascister. 
Derimod har der været mange ekstremis- 
mesager, og ikke kun imod antifascister. 
Det er første gang at jeg hører om at de 
bruger så voldsom tortur mod sociale 
aktivister. 

Hvordan tror du at udsigterne ser ud for 


de arresterede kammerater? Og for den 
anarkistiske/antifascistiske bevægelse i 
Rusland i det hele taget? 

De anholdte vil med sikkerhed få fæng- 
selsdomme. I politiske sager er chancen 
for frifindelse nærmest ikkeeksisterende, 
for efterretningstjenesten vil ikke tabe 
ansigt, og hele retsystemet arbejder imod 
de anklagede. Hvis de får opmærksom- 
hed og solidaritet fra hele verden er det 
muligt at de får domme på tre til fem år. 
Hvis sagerne derimod går ubemærket 
hen, kan de få mellem 10 og 15 års 
fængsel. 

Hvad angår bevægelsen, så er der hår- 
de tider i sigte. Den russiske økonomi vil 
ikke holde ret længe endnu, og der er 
ingen som ved hvad der skal gøres, heller 
ikke regeringen. På den baggrund vil der 
opstå protester, og efterretningstjenest- 
erne vil fabrikere enorme mængder sager 
mod alle former for sociale aktivister. 
Der findes et ordsprog fra Stalintiden: 
»Hvis du har en person, har du en 
straffesag.« 

Hvad mener du at anarkister her kan 
gøre for støtte de arresterede kammerater i 
Rusland? 

Vi behøver solidaritetsaktioner, og at 
der spredes information om disse sager 
gennem uafhængige journalister og ad 
andre veje. Og så behøver vi som sagt 
penge. (Skriv til e-mail adressen herund- 
er for mere information. red.) 

Er der noget mere du vil tilføje? 

Solidaritet er vores våben! & 


abc-mskøériseup.net (e-mail and paypal) 
Solidaritetsdemo d. 10 marts! Se bagsiden. 


Orkanen 


Endnu et hop ned i den varme grød 


ABC KBH. Orkanen har fra en læser modtaget følgende indlæg som reaktion på artiklen »Et hop ned i den varme grød«, som kunne læses i Orkanen den 8. januar i år. 
| den artikel kunne man bl.a. læse om hvordan to nuværende medlemmer af ABC KBH i 2011-13 dækkede over en stikker. Følgende indlæg tilføjer nye aspekter til 
historien ved at fortælle om nogle af de metoder som blev brugt for at dække over stikkeren, bl.a. vold og trusler mod dem som var uenige i strategien, og ønskede at 
tale åbent om stikkeren. ABC KBH har endnu ikke svaret på de spørgsmål som blev stillet i den første artikel, men er selvfølgelig stadig velkomne til at gøre det. 


edre sent end aldrig — og efter at 

have været borte i januar måned 

har jeg netop nu læst Orkanens ja- 
nuarnummer [8. jan. 2018, red.]. Jeg not- 
erede mig specifikt artiklen »Et hop ned 
i den varme grød« om visse medlemmer 
af ABC Københavns involvering i at 
dække over en stikker. Allerførst tak til 
Orkanen for endelig at bringe denne rel- 
evante artikel — hermed mit besyv, der 
nok mest af alt omhandler den praktiske 
udførelse af strategien om at dække over 
en stikker: 

Først lidt kort baggrund: Min daværen- 
de bedste ven er én af de to, der fik 7 års 
fængsel i omtalte sagskompleks. Selv var 
jeg sigtet for et enkelt forhold i sagen 
gennem 2 år, fra maj 2011 til marts 2013, 
og anholdt og fængslet i Vestre Fængsel 


for en enkelt nat. 

) Manglen på lydig- 
hed angående det 

at dække over stikker- 

en viste sig hurtigt at 

have konsekvenser. 


Jeg blev i senforåret 2012 gjort op- 
mærksom på, at én af de tre netop løslad- 
te havde stukket. Kort tid efter var der en 
koncert i Ungdomshuset, og en del sad 
udenfor i solen og snakkede og drak øl 
osv. Stikkeren kom hen og satte sig ved 
siden af mig, hvorefter jeg vendte mig 
om til ham og sagde, at jeg ikke snakke- 
de med stikkere. Han rejste sig forurettet 
op og gik, og kort efter kom en af de øv- 
rige løsladte og en af hans venner hen til 
mig og spurgte, hvad jeg havde sagt til 
stikkeren. Jeg svarede, at jeg havde sagt, 
at jeg ikke snakkede med stikkere, hvor- 
til de svarede, at vi skulle have ham tæt 
på os. Jeg sagde, at det var jeg absolut ik- 
ke interesseret i. 

Dagen efter kom den tredje løsladte, 


der havde bedt mig om at holde tæt med, 
at én af dem var stikker, på besøg hos 
mig i det kollektiv, jeg på daværende 
tidspunkt boede i. Her ville han igen be- 
de mig om at holde tæt med, at der var 
en stikker, og jeg afviste igen. Tværtimod 
fortalte jeg, at jeg var af den modsatte 
holdning, at dette skulle fortælles, og at 
stikkeren skulle fryses ude. Jeg fortalte 
da også flere om stikkeren, både før og 
efter. Også selvom flere individer belej- 
ligt benægter kendskabet til det i dag. 

Manglen på lydighed angående det at 
dække over stikkeren viste sig hurtigt at 
have konsekvenser. Jeg blev nogle uger 
efter pr. SMS kaldt ned på gaden foran 
kollektivet, hvor en tæt ven til de løslad- 
te var mødt op i en bil sammen med en 
person i rockervest. Her ville han igen 
bede mig om ikke at skabe problemer 
ved at fortælle om stikkeren. Jeg indvil- 
ligede stadig ikke, og kort tid efter mod- 
tog jeg en SMS om, at jeg skulle forsvin- 
de ud af København. 

I samme periode havde vi en situation i 
kollektivet, hvor en beboer havde forgre- 
bet sig på en anden beboer. Vedkommen- 
de blev smidt ud, og kollektivet lavede 
samtidig en skrivelse til Ungdomshuset, 
hvor vi anmodede om, at den udsmidte 
beboer skulle have karantæne fra Ung- 
domshuset. Sjovt nok modtog kollektivet 
kort tid efter et brev fra de 3 løsladte (alt- 
så heriblandt X) om, at de havde proble- 
mer med mig, da jeg skulle have begået 
seksuelle overgreb mod 4 personer, enes- 
te navngivne skulle være den løsladte, 
der flere gange havde bedt mig holde 
kæft om stikkeren. Overgrebet mod ham 
skulle være foregået den aften i Ung- 
domshuset, hvor jeg første gang havde 
konfronteret stikkeren, og fortalt de øv- 
rige, at jeg ikke ville holde kæft med, at 
der var en stikker. Overgrebet skulle så- 
ledes også have fundet sted aftenen ind- 
en, at ham jeg skulle have forgrebet mig 
på, kom forbi mit kollektiv og igen bad 
mig holde tæt. Jeg behøver nok ikke ud- 


pensle, hvor ubehagelig sådan en ankla- 


ge uden hold i virkeligheden er — endnu 
mere ubehageligt er det, at det er blevet 
benyttet som et led i en strategi for at 
dække over en stikker og for at ramme 
mig, fordi jeg ikke har makket ret. Og 
endnu mere ubehageligt er det, at de tre 
løsladte brugte en alvorlig situation som 
det seksuelle overgreb i vores kollektiv, 
der havde ført til udsmidning af beboer- 
en der havde begået overgrebet, til at 
forsøge at få det samme til at ske med 
mig. Heldigvis kunne kollektivets bebo- 
ere godt lure, hvad der foregik, og jeg 
blev ikke smidt ud — men det stoppede 
ikke her. 

Næste skridt for at få mig til at makke 
ret og følge strategien med at dække over 
stikkeren var, at de tre løsladte, altså her- 
iblandt X og stikkeren, anmodede Ung- 
domshuset og øvrige såkaldte venstrera- 
dikale steder om, at jeg (og to andre, i de- 
res øjne, problematiske elementer) skulle 
have karantæne, og vi blev således kaldt 
til et stormøde i Ungdomshuset om an- 
klagerne imod os. Her mødte X, stikker- 
en og den tredje løsladte også op. Det 
endte ikke med en officiel karantæne, 
men praksis viste sig hurtigt at være en 
anden. 

Et stykke tid efter var jeg til koncert i 
Ungdomshuset, og stikkeren kom gående 
henimod min kammerat og jeg. Jeg sagde 
til min kammerat, at jeg ikke troede, at 
stikkere var velkomne i Ungdomshuset, 
hvorefter stikkeren får på mig og smed 
mig ned på gulvet. Den tredje løsladte 
(der havde barvagt i Ungdomshuset!) 
kom flyvende ud fra baren for at angribe 
mig yderligere, men min ven forhindrede 
det og greb fat i kraven på ham. De for- 
svandt, og en times tid senere kom dør- 
holdet (sjovt nok bestående af tætte ven- 
ner til de tre løsladte) hen til mig og sag- 
de, at jeg blev smidt ud. Jeg spurgte for 
hvad, det eneste jeg havde gjort, var at 
sige, at jeg ikke troede, at stikkere var 
velkomne. Men ud skulle jeg altså, mens 
stikkeren og folk der dækkede over ham 


kunne blive?! 


Af øvrige konsekvenser for ikke at 
makke ret og dække over en stikker kan 
nævnes: Af de to øvrige, der stadig sad 
fængslet efter de tre var blevet løsladt, 
var det kun den ene, der modtog økono- 
misk støtte fra det daværende såkaldte 
ABC (der bestod af venner til nogle af de 
løsladte). Ham der absolut intet ville ha- 
ve at gøre med de tre løsladte og deres 
dækken over stikkeren, modtog intet. Jeg 
er endvidere flere gange blevet truet med 
vold, ligesom der er forsøgt spændt ben 
for mig til en baraften i Ungdomshuset. 
Sidstnævnte episode har vedkommende 
dog undskyldt for sidste sommer. 

Vi iværksatte i mit daværende kollektiv 
karantæner mod X, stikkeren og den 
tredje løsladte i 2012. Mod X bl.a. med 
begrundelse i at han havde dækket over 
en stikker. Jeg er ikke længere bosidden- 
de i kollektivet, men er blevet gjort op- 
mærksom på, at karantænen er bortfaldet 
efter anmodning fra X. Det kan undre, at 
der ikke er blevet inddraget relevante 
parter i beslutningen om at frafalde den- 
ne karantæne! På baggrund af ovenstå- 
ende konsekvenser ved ikke at ville være 
med til at dække over en stikker, samt at 
jeg kan forstå, at X (og Y) fastholder, at 
de ville agere på tilsvarende måde i dag 
— finder jeg det særdeles ubehageligt, at 
de figurerer i ABC-regi. Senest jeg blev 
konfronteret med dette direkte var, da 
jeg sad i en bus til Gåteborg, og X rendte 
rundt og uddelte kontaktinformationer 
på ABC, hvis der skulle ske os noget. 
Selvsagt tog jeg ikke imod noget, men 
trængte pludseligt til en brækpose. 

Til ABC København — et svar ville klæ- 
de jer. Og til øvrige læsere, folk der begår 
sig i det såkaldte miljø etc. — måske I 
skulle overveje hvorvidt jeres stillingtag- 
en til ting bunder i noget socialt eller po- 
litisk, og hvor vigtig prisen for populari- 
tet er. $ 

Le ingobernable 


Fra smertenslejet 


Royal lækage. Det danske kongehus har lækket dette dokument til Orkanen 
med henblik på øjeblikkelig offentliggørelse. 


øden har nu taget mig. Jeg er alt- 

så blevet tvunget til at overlade 

det søde liv, med alle dets materi- 
elle berigelser, til mine ligesindede efter- 
kommere. Jeg vil ikke lade det være en 
hemmelighed, at jeg finder mig selv u- 
fuldendt, og disse optegnelser skal være 
et vidne om dette sindelag. 

Det følgende har sat sig som store bly- 
lodder på mine skuldre: I alle mine år 
som royal overklasse har ingen nogen- 
sinde vovet at begå et attentat mod mig. 
Jeg kan intet andet end forundres: Hvor- 
for i alverden var jeg ikke god nok til mi- 
ne trælles morderiske vrede? Var jeg ik- 
ke elitær nok? Ikke en tilstrækkelig stats- 
mand? Oh, Proust min kære compatriot, 
det lader til, at jeg har fundet min made- 
leinekage i døden. Således mindes jeg de 
højtstående og ultimative, der gennem 
historien har fået udødelighedens kniv 
jaget i sig. 

Zar Alexander II, et solidt forbillede for 
indfødsret til rigdom og immunitet. Ing- 
en som jeg kan som et pulveriseret, snart 
glemt korpus misunde én som dig. Be- 
væbnede nihilister gravede tunneller for 
at nå din silkekappe, og ofrede — ligesom 
mange andre — endda deres liv for at gø- 
re en ende på dit. 

Findes der i øvrigt noget mere bedår- 
ende i menneskedyrets kødelige univers, 
end når undertrykte bliver myrdet for 
det de tror på? Det er selvsagt et spørgs- 


mål jeg ikke har travlt med at få besvar- 
et. Blot nøjes jeg med at nyde disse men- 
ingsløse menneskers meningsløse kampe 
for frihed og retfærdighed som et til- 
trængt spektakel midt i kedsommelig- 
hedens stilhed. I er mine iltre gladiatorer, 
og jeg er jeres amuserede publikum! 

Jeg mindes den fromme Caesar, alle le- 
deres leder, hvis overmagt var smuk og 
progressiv. Hans tørst efter enevælde og 
dominans har inspireret utallige konger, 
dronninger samt moderne diktatorer, 
hvilket selv i dag gør hans endeligt en 
sørgelig nyhed, fordi vi igen og igen ikke 
begriber og derfor glemmer ethvert 
grundlag for at gøre en ende på hans 
prangende liv. Når vi imidlertid, Julius, 
erindrer dig blandt de forgangne, og ikke 
mindst hvordan du havnede dér, står det 
allermest klart, hvilket gudeskønt men- 
neske du i sandhed var. Dit knivmord var 
således både en harmonisk fortjeneste og 
ønskværdighed. 

Åh, så mange andre bør nævnes, hvor 
kun få bliver det: Betragt blot de ameri- 
kanske præsidenter, og hvordan disse 
lovløse mænd skydes og dræbes i et land 
defineret af lovløshed. Det er den rene 
poesi. 

Tænk imidlertid engang, helt ærligt, 
hvis ens dødelige attentat ikke blot skab- 
te furore inde bag egne landegrænser, 
men var så jordrystende at det kunne 
starte en verdenskrig. Hvilken uforglem- 


Ej heller bemærkelsesværdig nok? 


melig ære. Tilmed var det Franz Ferdi- 
nand og hans heoriske Sophie vel undt, 
thi de var agtværdigheden selv, fabelag- 
tigt konsolideret gennem salighedens pi- 
edestal i skikkelse af denne Gavrilo 
Princip. 

Jeg skal afslutningsvis gøre mig en ind- 
rømmelse om forelskelse, som jeg end ik- 
ke overfor min kære Margrethe formåede 
at fortælle, inden jeg tog min gravsten 
under armen og drog mod de dødes rige 
og min dertilhørende trivielle bortgang. I, 
der dog har et indgående kendskab til 
mig, ved at jeg selvfølgelig taler om det 
fænomen, der er den offentlige halshug- 
ning. Det står for mig som et zenit af tyr- 
anners udødeliggørelse. Derfor tilgiver 
jeg for evigt bødlerne, der dengang begik 
den gerning at afkorte Louis XVI og 
Marie Antoinette. Jeg takker dertil den 


jublende masse, og ikke mindst takker 
jeg la guillotine for dens præcision og ge- 
nerelle funktionsdygtighed. 

Jeg kan nu intet andet end i evighedens 
mørke lade dette mit vemod, denne følel- 
se af uværdighed ætse mit sjælelige efter- 
ladenskab. Jeg skal ikke gøre mig yderli- 
gere ulejligheder på andres bekostning, 
og vil således lade det følgende blive min 
endelige gestus, der er en håndsrækning 
til nulevende herskere: Frygt ikke et ev- 
entuelt attentat. Omfavn det, og håb på 
dets succes. Alternativet er i sidste ende 
ubærligt. € 


I sørgmodighed og utilstrækkelighed 
fra det hinsides, 
Henri Marie Jean André de 
Laborde de Monpezat 


Klar, parat, besæt! 


n styrkeprøve ville være svært ufa- 

vorabel for dette års 1. marts- 

demonstration for flere fristeder i 
København, når man til sammenligning 
kigger på sidste års fremragende oprørs- 
handlinger. Allerede forud for demon- 
strationen var der officielt fra arrangør- 
ernes side lagt op til at det hele skulle 
forløbe i fredsommelighed. Et faktum, 
der selvfølgelig lægger op til en bred dis- 
kussion om, hvordan vi som antiautori- 
tære overhovedet skal agere overfor und- 
ertrykkende instanser, om så det er poli- 
tibetjente, kommunalpolitikere eller alle 
de andre. 

Brændstof til netop den diskussion op- 
hobede sig under vandringen gennem 
København, hvor jeg flere gange bed 
mærke i, hvordan der var en koordineret 
indsats fra folk fra bevægelsen om at sty- 
re demonstrationen. Jeg ser med rette ik- 
ke mig selv som en gammel traver inden- 
for venstraradikal demonstrationsskik, 
men det gør mig ikke mindre opmærk- 
som på den tendens, der for tiden synes 
at være for at hæmme voldelige udbrud 
mod det bestående samfund og dets 
statslige aktører. Jeg stiller mig selv det 
spørgsmål, om jeg kan regne med ikke at 
blive angrebet af folk i bevægelsen, hvis 
jeg f.eks. vælger at ty til vold og ødelæg- 
gelse. Hvis ikke det er et legitimt spørgs- 
mål at stille, er det så fordi det siger sig 
selv, at folk kan gå amok når og hvor vi 
kræver frihed og retfærdighed? Eller er 
der en tid og et sted, hvor man passivt 


bejler til kommunen om et hus mere, og 
så en tid og et sted hvor man brager sten 
i kæften på de samme mennesker, der 
helt ærligt holder os nede og kræver 10 
millioner kroner, eller en kommunal 
supervisionsordning, for at vi kan have 
et tryggere og friere sted at være? Hvis 
ja, hvem skal så bestemme, hvornår hvil- 
ken adfærd er okay? Lige præcis, det skal 
ingen, og det synes jeg er vigtigt at 
huske på. 

Når det er sagt, så mærkede jeg flere 
steder en god energi på turen gennem 
byen. Varmen fra de ellers iskolde lem- 
mer bredte sig f.eks. i Stormgade, hvor 
rigtig mange af os stod fast. Godt at skri- 
ve sig bag øret: lad være med at løbe fra 
en kamp om frihed, når frihed er hvad 
du ønsker. 

Men når vi nu taler om lovløs adfærd, 
og ikke hænger os i det legitime og prop- 
re, så sluttede årets 1. marts af med en 
aktion på Vesterbro, der helt åbenlyst 
fortjener belysning og respekt. For nog- 
en er kravet om flere fristeder et spørgs- 
mål om en formel ansøgning, men for 
andre er det et spørgsmål om tage noget 
i brug uden dialog med eller hensyn til 
magthaverne. Ca. 30 besættere indtog 
Slagtergårdene, indtil de blev hentet ud 
igen indenfor et par timer. Politiet var så 
massivt til stede, at det var endnu en 
Haymarket-affære værdig, så jeg tror 
personligt ikke at mange gjorde sig op- 
rigtige forhåbninger om en længere- 
varende besættelse. Derudover kan dét at 


Orkanen 


handle på denne måde, og så under ord- 
ensmagtens almægtige tilstedeværelse og 
skue, karakteriseres som et mediestunt, 
men helt ærligt: pis af. At give staten 
fingeren, og tilmed så de kan se den helt 
tæt på, ved at begå frihedsbetonende 
ulovligheder som disse, er intet mindre 
end vigtigt og kraftfuldt. Panserne og 
deres dukkeførere skal vide, at vi er 


nogen som ikke giver en skid for deres 
knippelfremsatte trusler og firhjulede 
tændbriketter. 

Vi skal forhåbentlig se flere husbesæt- 
telsesaktioner i fremtiden, uanset deres 
udfald. Stederne står dér, og vi tager dem. 
Næste skridt bliver at forsvare dem. & 

Demonstrant 


Et destruktivt fokus 


er er rigeligt af lort der skal 

brændes ned i dette samfund, det 

er bare at komme i gang. Des- 
værre vælger den stille voksende (queer)- 
feministiske bevægelse i stedet at skrive. 
Stolpe op og stolpe ned, hver eneste dag, 
om hvor uretfærdigt kvinder, transperso- 
ner, seksuelle minoriteter og ikke-hvide 
bliver behandlet. Der er bestemt tonsvis 
af interessant og lærerigt læsestof, men 
det skrevne ord kan ikke stå alene. Oprø- 
ret mod det etablerede kræver handling. 

Det kan selvfølgelig ikke undre nogen 

at ikke-anarkistiske feminister spilder 
deres tid på denne måde, ved lovtilbed- 
ende at spørge pænt om en smule flere 
rettigheder, et par ekstra lederstillinger 
og flere kvindelige avatarer i spil. Disse 
feminister opererer indenfor systemets 
rammer og at dømme ud fra deres ønske- 
liste, så er det ikke magten i sig selv de 
har et problem med, men nærmere det 
faktum at de ikke selv besidder ligeså 
stor magt, og ergo er de også en del af 


problemet. 

Det der undrer mig er derimod at anar- 
kisterne, queer/anarka-feministerne til- 
syneladende bruger oceaner af tid på at 
angribe, ikke staten som skaber og opret- 
holder undertrykkelsen af os, men hin- 
anden. Det handler først og fremmest om 
politisk korrekthed; hvad der er det sen- 
este nyopfundne ord som skal beskrive 
den og den gruppe, eller passer til min 
idé om mit køn. Det er rigtig fint, når ny 
viden bliver brugt konstruktivt, men det 
er ikke altid tilfældet. Der er nemlig ikke 
plads til at begå fejl, på trods af at vi alle 
ved, at selvom man virkelig gerne vil væ- 
re perfekt, så er det er svært at lære et 
nyt sæt spilleregler. Jeg er ikke ude på at 
undskylde undertrykkerne, som eksemp- 
elvis røvhullerne der begår overgreb, 
tværtimod så mener jeg at vi er alt for 
blide overfor de mennesker som i sand- 
hed burde få en kugle i panden. Det er 
ikke de mennesker jeg her refererer til, 
men vores kammerater og nærmeste alli- 


erede. Der er blevet skabt en usund kul- 
tur i miljøet, hvor det at føre en samtale 
med hinanden er blevet et sprængfarligt 
minefelt, og træder du (utilsigtet) forkert, 
så bliver det ikke stille og roligt påpeget 
så vedkommende har mulighed for at 
forbedre sig, nej, i stedet kommer det an- 
tiautoritære politi stormende (ja, det er 
nemlig et oxymoron), og der bliver ud- 
stedt domme og strafudmålinger. Vi er 
alle blevet opflasket af det cisheteronor- 
mative patriarkalske samfund, og det vil 
også tage de fleste tid at gylpe det lort op 
igen, så lad os give hinanden noget plads 
og ikke skubbe folk fra os som gerne vil 
kæmpe ved vores side. 

I stedet for at være så navlebeskuende 
og bilde sig ind at man kan diskutere sta- 
ten til døde, så kalder jeg på at vi udser 
os helt konkrete mål for vores oprør mod 
undertrykkerne. Det kunne jo f.eks. sagt- 
ens være Sexologisk Klinik, som stadig 
behandler transpersoner som psykisk sy- 
ge, der trængte til noget ommøblering i 


form af nedbrændt inventar. Man kunne 
også gå skridtet videre og sende en form 
for besked til sundhedsministeriet. Jeg er 
sikker på, at der er andre end mig med 
en masse gode idéer til nogle steder og 
ting som vi hellere end gerne vil være 
foruden. 

Vores eksistens er under angreb og vi 
skal kæmpe for vores egen frigørelse. 
Apropos, 8 marts er lige om hjørnet og i 
den forbindelse finder jeg det relevant at 
påpege, at de rettigheder som kvinder er 
så stolte af at have opnået igennem tiden, 
kun blev givet dem fordi de lavede milit- 
ante aktioner. Man kan så sige en masse 
om hvor sørgeligt det er, at kæmpe for 
retten til at stemme på sin egen under- 
trykker, men det lader jeg ligge for nu. 
Pointen er, at vi skal lade være med at 
slide hinanden op internt, og at vores 
undertrykkere ikke bryder sig om at få 
rystet deres fundament. 

God kamp (-dag, hver dag!) & 

Gnist 


Fersk gerning 


å paradoksal vis er Vestre 

fængsel et sted, hvor video- 
overvågningen foregår væk fra 
de steder, hvor fangerne ophol- 
der sig regelmæssigt, f.eks. cel- 
leafsnittene. Gårdtursarealerne 
er en undtagelse. I et såkaldt 
forsøg på at øge trygheden 
blandt fængselsbetjentene, skød 
kriminalforsorgen et pilotpro- 
jekt omkring brug af kropskam- 
eraer afsted. Dette projekt er nu 
blevet boykottet af fængslets 
betjente, med en opbakning fra 
fængselsforbundet, der ikke hæ- 
ver nogens øjenbryn. På samme 
måde overrasker det ikke, at 
projektet gik i vasken, og så 
endda ovenpå en magtanvendel- 
se overfor en(dnu) en fange. 
Mangel på overvågning i netop 
celleafsnittene har hidtil tilladt 
systematiske overgreb på fanger 


uden anden konsekvens for be- 
tjentene, end at de i stigende 
grad lægges for had indenfor 
murene. Alle relevante parter 
har vidst, og ved, at dette har 
foregået, og foregår, i Vestre 
fængsel: Direktoratet for Krimi- 
nalforsorgen, politiet, politiker- 
ne, selv folketingets ombuds- 
mand. Grupper bestående af 
magtliderlige voldspsykopater i 
uniform gør hvad der passer 
dem i Danmarks største arrest- 
hus. De svage betjente holder 
kæft, mest af alt for ikke at blive 
frosset ude, indtil de siger op 
(godt for alle!). Reglementer og 
retningslinjer er for længst kas- 
tet overbord. 

Dette had til fængselsbetjent- 
ene har været grundlaget for et 
ønske om øget tryghed, men så 
går det i knude dér, hvor statens 


voldelige undertrykkelse har 
fungeret upåklageligt. Med ka- 
meraer er der pludselig doku- 
mentation for betjentenes mis- 
handlinger, og så vil de ikke væ- 
re med mere. Det var sjovere at 
banke løs på forsvarsløse men- 
nesker efter behag, uden elek- 
tronisk forevigelse. Vi kan nem- 
lig være helt sikre på, at det på 
ingen måde har været et ønske 
fra Vestre fængsels ledelse at få 
kropskameraer på deres fodtus- 
ser i første omgang. De skide 
pladderhumanister skal fande- 
me ikke komme her og så meg- 
et som løfte en pegefinger i for- 
hold til at forbedre forholdene 
på Vestre”. Der var styr på ting- 
ene før videoovervågningen, og 
den samme orden genvindes, 
når den bliver afskaffet igen. & 
Fuckfingeren 
3 


Inspiration til fri leg 


En anonym læser har sendt os denne liste over hovedkontorer på de 20 mest 
profitable virksomheder i Danmark: 


1. Novo Nordisk — Novo Allé, 2880 Bagsværd 

2. Danske Bank -— Holmens Kanal 2-12, 1092 Kbh. K 

3. Lego — Aastvej 1, 7190 Billund 

4. Ørsted — Kraftværksvej 53, Skærbæk, 7000 Fredericia 

5. Vestas Wind Systems — Hedeager 42, 8200 Aarhus N 

6. Carlsberg — Ny Carlsbergvej 100, 1799 Kbh. V 

7. Ørsted Wind Powers - Kraftværksvej 53, Skærbæk, 7000 Fredericia 
8. SEAS-NVE - Hovedgaden 36, 4520 Svinninge 

9. Realkredit Danmark — Strødamvej 46, 2100 Kbh. Ø 

10. Nordea Bank Danmark — Strandgade 3, 1401 Kbh.K 

11. ATP Real Estate Partners — Gothersgade 49, 1123 Kbh.K 

12. ISS — Gyngemose Parkvej 50, 2860 Søborg 

13. Danfoss - Nordborgvej 81, 6430 Nordborg 

14. Coloplast - Holtedam 1-3, 3050 Humlebæk 

15. Novozymes - Krogshøjvej 36, 2880 Bagsværd 

16. Jyske Bank - Vestergade 8, 8600 Silkeborg 

17. Arla Foods - Sønderhøj 14, 8260 Viby 

18. Lægernes Pension - Dirch Passers Allé 76, 2000 Frederiksberg 
19. Tryg - Klausdalsbrovej 601, 2750 Ballerup 

20. William Demand Invest - Kongebakken 9, 2765 Smørum 


Frihedskamp dengang og nu 


Filmanmeldelse. Der er ikke nødvendigvis tragedie at finde i døden. men med garanti i dens eventuelle ligegyldighed. Det 
er vigtigt at notere sig, når man ser filmen om Salvador Puig Antich, der i kaotisk spænding med virkeligheden åbenbarer 
både livet i frihedens ånd, dets bratte ophør, og overvejelser om dets muliggørende eftermæle. 


Salvador (Puig Antich). Spansk. 2t og 14m. 
Instrueret af Manuel Huerga. Future Films, 
2006. 


ilmen er baseret på den sande histo- 

rie om den catalanske militante an- 

arkist Salvador Puig Antich, som i 
begyndelsen af 70'erne, under Francosty- 
ret i Spanien, begik en række bankrøve- 
rier. Han var en del af en af større bevæ- 
gelse som kaldte sig Movimiento Ibérico 
de Liberacién (MIL), og bankrøverierne 
(ekspropriationerne, som de kaldte dem) 
blev begået sammen med ligesindede fra 
denne bevægelse. Pengene blev derefter 
både brugt til at købe våben for, til tryk 
af diverse skrifter og der blev sendt pen- 
ge ud til den strejkende arbejder- 
bevægelse. 

Filmen starter med den voldsomme an- 
holdelse af Salvador, som ender med at 
han selv bliver skudt flere gange, og en 
panser bliver skudt og dræbt. Salvador 
bliver tiltalt og siden dømt til døden for 
mordet. 

Historien om hvordan Salvador bliver 
en del af MIL, og derigennem en del af 
det væbnede oprør mod Francoregimet, 
og tiden op til henrettelsen af ham, bliver 
fortalt igennem Salvadors møder med sin 


advokat som også var en kammerat. 

Filmen er bygget op omkring historier- 
ne om bankrøverierne og Salvadors tid i 
fængslet, men den er også historien om 
en gruppe unge idealister, som tager ho- 
vederne ud af bøgerne og går i væbnet 
kamp mod den fascistiske stat. I starten 
går det nærmest let som en leg, hvilket 
fører til letsindighed og hovmod, og det 
viser sig at få konsekvenser for både de 
implicerede individer og selve bevægel- 
sen, som bestod af kammerater fra både 
Spanien og Frankrig. 

Omend de unge revolutionære var u- 
forsigtige i begyndelsen af deres oprør, 
så var det dog befriende at se hvilken 
iver og gå-på-mod som karakteriserede 
de første mange aktioner, indtil de lærte 
af deres fejl og blev mere forsigtige, men 
på ingen måde mindre effektive. 

Historien beretter også om hvordan 
stærke venskaber bliver dannet når man 
deler mere end drømmen om at være fri, 
men også gør hvad man kan for at klippe 
de kvælende lænker og kæmper side om 
side mod sine undertrykkere. Det er som 
bekendt ikke nogen let kamp, og for Sal- 
vador og hans kammerater betyder det, 
paradoksalt nok, at de først og fremmest 
må give afkald på nogle friheder, f.eks. 


Orkanen 


samvær med venner og familie, og mul- 
igheden for at kunne være ærlig omkring 
hvor de bor og hvad de laver overfor dem 
de holder af. 

Magtesløsheden over Salvadors døds- 
straf kommer til udtryk på flere måder, 
bl.a. ved at hans kammerater giver den 
gas med fuldautomatiske våben, hvoref- 
ter de alle bryder grædende sammen. 

Filmen er bestemt et vaskeægte spænd- 
ingsdrama, og jeg forestiller mig at virke- 
ligheden formentlig har set lidt anderled- 
es ud på nogle punkter for den unge Sal- 
vador og hans kammerater. F.eks. kunne 
jeg ikke undlade at undres over det ven- 
skabelige forhold Salvador får til fæng- 
selsbetjenten, og som jeg både tænker og 
håber er det pure opspind. 

Filmen er selvsagt også historisk inte- 
ressant. Da Salvador Puig fik sin døds- 
dom skabte det international fordømmel- 
se, men ikke desto mindre blev han hen- 
rettet. Han var den sidste i Spanien der 
blev henrettet ved brug af garrote, og 
hans henrettelse førte til at tusinder af 
studerende strejkede, store demonstrati- 
oner brød ud med både anarkister, auto- 
nome og det førte alt sammen til kampe 
med politiet. Pga. alt dette blev Salvador 
en form for berømthed i Spanien, og er 
siden blevet husket, i særdeleshed af an- 
arkister og antiautoritære. Udover at væ- 
re en spændende historie, så finder jeg 
også idéen om militant oprør relevant for 
anarkister i dag. På trods af markante 
forskelle i Francos og det danske stats- 
styre, så er det dog fælles for dem at de 
er stater, og stater vil altid forsøge at ud- 
rydde ethvert frihedselskende individ der 
truer deres eksistens. Så jeg vil mene at 
der er noget at lære af disse modige reb- 
eller, hvis budskab synes at lyde sådan; 
ingen har nogensinde opnået frihed ved 


Grænser 


Vibrerende som en streng 
på græshoppens violin, 

er kroppen en grænse 

der ikke kan krydses; 
indkredser enesteheden 

i håbløst lykkelige toner, 
leende mod livets vittighed 


Rimfrosset som tråden 

kransende lejrens grå mure, 

er samlivets krav en grænse 

som indkredser fællesskabet; 
gennemkrydset af kroppe 
dansende til dyster musik — 

uden den løssluppenhed som ler 
fordi den tager livet seriøst 

— kroppe som danser uden vinger 


Som en ståltråd, kold og hård, 
strammende om halsen på de andre, 
omfavner grænserne et kraftløst vi, 
en livløs musik, dans uden vinger; 
violinens strenge pisker desperat; 
grænser som krydses 

af ukendte, vridende sig 

i solen og det salte vand 


Frygtens grænser er linjer 
på ansigtets atlas, kiler sig ind 
mellem at ville og at gøre, 
mellem tonerne som er mig; 
fastholder forbrydelsens orden, 
men frygten krydses af vreden 
— natten er dens smugler; 
smukke ord er ikke nok til vejen 
krydser en grænse for at angribe den 
VA 


Manifestation 


I solidaritet med de russiske anarkister 
og antifascister som bliver forfulgt, 
arresteret og tortureret. 

Ved den russiske ambassade. 
Kristianiagade 5, 2100, København Ø 
Lørdag d. 10. marts kl. 14.00 


at gå i dialog med deres undertrykkere 
så grib til våben og tag din frihed. & 
Rbl 


Læserbreve | Correspondence 


A letter of InsUrgency 
Some of you are carving out 
freedom from the oppressive 
walls and cinder blocks of so- 
ciety. Some of you are confin- 
ed in cages for the social safe- 
ty of enemies everywhere. 
With these words, you are the 
ones I speak to, first and fore- 
most. 

Whenever a storm is com- 
ing, I feel that you are prepa- 
ring yourselves. Perhaps you 
get together in groups and 
plan; perhaps you are a part 
of an explosive mass, with fu- 
ses sticking out and igniting 
everywhere; perhaps you are 
on your very own. Regardless, 
you are at the frontier, and 
you are confrontational, when 
the acid rain of rebellion is 
about to come down on a soc- 
iety of thirst. When social 
peace reveals its cracks, you 
bring forth the maul and wed- 
ge and operate justifiably. 

I hear you proposing rebel- 
lion behind your masks. Ex- 
pecting and craving it just like 
me. At demonstrations and 
manifestations, there are al- 
ways a number of us. Who 
knows how many we actually 
are? I certainly do not know, 
but my optimism remains in- 
destructible. Who is going to 


act first? Every one before no 
one, that is who. I try never to 
forget the following, and let 
us never forget this together: 
The only person we will ever 
truly wait for is ourself. With- 
out our own struggle for free- 
dom, you and I can never be 
free. Without the struggle of 
others, neither can they. 

So, to all of you who act ext- 
ensively against bowing your 
heads confronting those indi- 
viduals and entities that activ- 
ely seek to squash us; to all of 
you who defy fear and confor- 
mist sensibility; to you who 
do what you can in order to 
live the rebellious life and 
love yourselves because of 
that: a warm hearted greeting 
from here with strength and 
comradeship. 

Long live the storm of rebel- 
lion. Let it never rest in peace, 
and let that never be forever. 

Kind regards, 

A fellow burner of worlds 


Tonen 

Det er spot on, at organiserin- 
ger, grupper osv. bliver kaldt 
ud, og jeg gør det gerne selv, 
når anarkistiske og antiautori- 
tære ideer eller tiltag er under 
angreb. Ingen bør holde sig 
tilbage i forhold hertil. ”Der er 


noget i vejen med det call-out 
i forhold til demopraksis” eller 
der er noget helt skævt i jeres 
ideer om strategi”. At pege 
fingre er på samme tid noget 
man skal være forsigtig med i 
den forstand, at det gerne 
skulle fremme mål såsom 
konstruktiv diskussion af idé- 
er. Det er nemlig ikke fordi 
man skal afstå fra at kritisere 
eller afkræve svar, selvom der 
måtte være surmuleri og mod- 
anklager i sigte. Formålet skal 
bare ikke være at fornedre, ly- 
ve og fordreje. 

Netop i denne forbindelse 
kan følelserne sommetider 
sidde udenpå tøjet, og diskus- 
sionsbidrag bliver som følge 
heraf langet over disken med 
en vis verbal voldsomhed. Det 
synes at være en udfordring 
af traditionelle retningslinjer 
for debat, som er mere eller 
mindre efterstræbt i bevægel- 
sen. Retningslinjer, der lugter 
langt væk af en søgen efter 
anerkendelse hos magthaver- 
ne. Retningslinjer, der promo- 
verer professionalisme og ky- 
nisme, som mange af os i det 
bestående samfunds øjne ikke 
kan leve op til. 

Hvorfor kan vi ikke det? 
Fordi vi repræsenterer vores 
eget liv og levned, når vi 

kæmper for det, vi tror på; vi 
kæmper for det autoritetsfri 
liv, og vores incitament er 
først og fremmest vores eget, 
helt ind i hjertet. Fordi vi selv- 
sagt er følelsesmæssigt invol- 
veret i de ting, der arbejder 
imod vores eksistens, hvilket 
gør en ”sømmelig” afstands- 
tagen umulig. Vi har den id- 
entitet, vi har; vi er dem, vi er. 
Vi kan ikke blive til kynikere, 
når vi, vores ligesindede eller 
undertrykte bliver angrebet 
på baggrund af deres blotte 
eksistens. Betyder det, at vi 
ikke også kan være benhårde 
og målrettede? På ingen må- 
de. Men følelserne, om det så 
er vrede, had, sorg, frustration 
eller glæde, kommer af og til 
ud af kontrol. Hvis det er et 
problem, så lad os diskutere 
dét. Vi skal i den forbindelse 
på ingen måde prøve at be- 
herske vores tilbøjelighed til 
at være ”useriøse'. Så kan I 
med jeres retningslinjer, tradi- 
tioner og gode manerer jo la- 
de være med at forsøge at be- 
herske jeres tilbøjelighed til at 
være seriøse”. 


Selve spagfærdigheden 


xx Støt Orkanen & 
Bliv støtteabonnent og få Orkanen 
i din postkasse hver måned. 

200 kr. for 6 numre + pjecer, o.a. 
Orkanen uddeles gratis, og sendes gratis 
til flere steder i landet. Ved at blive 
støtteabonnent hjælper du os med at 
sprede bladet og trykke større oplag. 
Skriv og hør mere: orkanenØriseup.net 


Her kan du få Orkanen 


- AFUK (Kbh SV) 

+ AMOK (Aarhus) 

- Bogcaféen Halmtorvet (Kbh V) 
- Bogcaféen Kotik (Aarhus) 

+ Bumzen (Kbh N) 

- Cykeltutten (Svendborg) 

- Det Frie Gymnasium (Kbh N) 
+ Demos (Kbh N) 

+ Internationalt forum (Kbh N) 
+ Nyt forum (Christiania) 

+ Paramount DIY (Roskilde) 


+ Ser du at et af disse steder ikke har flere blade, 
så send en mail, så kommer der en ny bunke. 

+ Bor du uden for København kan du få bladet 
tilsendt med posten. Tag kontakt. 

+ Vi søger distributører! Har du lyst til at sprede 
bladet, så tag kontakt: orkanenØriseup.net 


Bidrag til Orkanen 

Contribute to Orkanen 


We recieve: Articles (about 5000 keystrokes), 
letters (about 2500 keystrokes), images, poems, 

Swedish and English. 

Next issue: 3rd of April 

Contact: orkanenØriseup.net 

